UBERA ARANZETA (EH Bildu, 2013-10-04):
Egun on guztioi, eguerdi on.
Irailaren 19an Estatuko aldizkari ofizialean argitaratu zen irailak 10ean Espainiako Gobernuak hartutako beste neurri bat. Onartu zuen bigarren berrordainketa, edo beste era batetara esanda, osasun sistema publikoaren aurkako bigarren misila.
Hasiera batean neurri hau, bigarren berrordainketa hau misil hau, urriak 1ean jarri behar zen indarrean baina badirudi lotan zeuden erkidego autonomo desberdinak esnatzen hasiak direla, espabilatzen hasiak direla eta Madrileko Gobernuaren aurrean planto egin dutela.
Eta horren aurrean badirudi Espainiako Gobernuak behin-behinean behintzat ba neurria atzeratu egin duela edo behintzat indarrean ez duela oraindik sartu. Hori da medioen bidez jakin izan duguna, sailburuak gero agian datu gehiago emango dizkigu honen inguruan.
Oraingoan gainera bereziki osasun sistemaren erabiltzaile ahulenak, alegia gaixo kronikoak erasotzen ditu misil honek, neurri berri honek. Izan ere berrordainketa ezarriko zaien botika hauek denbora luzatzen diren tratamenduetarako dira, oso zailak tratatzekoak diren gaixotasunei begirakoak dira eta ikaragarrizko eragina dutenak gaixotasunaren eboluzioan edo inboluzioan.
Eta ondorioz bai gaixoaren zein familiaren bizitza kalitatean ikaragarrizko eragina daukate, guztiz baldintzatzen dute bai beraien bizitza pertsonalaren kalitatea, bai profesionalarena. Gogoratu behar da zein gaixotasunez ari garen, minbizia, VHIa, esklerosia edo antzerako gaixotasunez ari gara. Beraz gazteleraz esaten den bezala, casi nada.
Atzo torpedoetaz aritu ginen, gaurkoan misiletaz ari garela esan genezake, ez naiz sartuko edo ez naiz ausartzen esatera zein den larriagoa. Ez noa konparaketetan sartzera zein den erasokorragoa, lehenengo berrordainketa edo bigarren hau.
Baina garbi daukagu...
...ez noa konparaketetan sartzea zein den eraso okerragoa, lehenengo berrordainketa edo bigarren hau, ez?
Baina garbi daukagu berrordainketa biak hartuta bonba nuklear baten, eraso nuklear baten aurren gaudela pertsonen osasun eskubideari eta osasun sistema publiko unibertsal, ekitatibo eta kalitatezkoari.
Gerra estrategia garbia Rajoyrena. Korte neoliberal eta kontserbadorekoa. Osasuna negozio bilakatzea helburu duena eta osasuna –atzo esan genuen bezala– norabide zehatz batetan jartzen duena. Eta garbi ikusten da ez dagoela inprobisasiorik, dena oso planifikazioa dagoela Espainiako Gobernuaren aldetik. Osasun sistema publikoa, unibertsal, ekitatiboa eta kalitatezkoa deseustatzea.
Badirudi Rajoy eta bere taldeak ez dutela beste zer eginik, aspertuak daudela eta zer asmatuko eta zer okurritu zaie? Ba herritarren eskubideen aurkako etengabeko erasoan aritzea, administrazioaren sistema publiko hori, babes sistema eta ongizate Estatua deseustatzen aritzea, interes konkretu eta gutxi batzuen interesen mesedetan.
Baina galdera da eta gaurko galdera da, horren aurrean zer egingo duzue, Darpón jauna? Rajoyk markaturiko bidea jarraituko duzue? Orain arte ikusi dugu lehenengo berrordainketan hala izan dela, saiatu zarete nolabait makilatzen baina garbi dago bide hori jarraitu duzuela.
Egia da bigarren berrordainketa honen inguruan komunikabideen bidez zure adierazpenak entzuteko aukera izan dugula eta behin eta berriro aipatu duzu berrordainketa hau ez duzuela aplikatuko.
Neurri juridikoak habian jarriko dituzuela, epaitegietara joko duzuela. Baina geure galdera da, neurri juridikoak habian jarrita, epaitegietara joan ostean emaitza ez baldin bada positiboa, zer egin behar duzue? Aurreko berrordainketa bezala aplikatuko duzue? Edo indargabetuko duzue agian beste gisako neurriak erabiliz?
Gure interpelazioa tramitatua zegoenean ikusi dugu korrika eta presaka legezbesteko bat sartu duzuela, bertan Madrileko Gobernuari exigituz bertan behera usteko neurri hau. Madrileri eskatzen diozue bertan behera usteko neurri hau baina bertan ez duzue esaten zuek, Urkulluren Gobernuak zertarako dagoen prest. Zein den zuen borondate politikoa.
Ze gauza bat da Madrileri eskatzeak baina Eusko Jaurlaritzak zer egingo du berrordainketa onen kasuan?
Eta horregatikk ba gauzak argitze aldera komenigarria ikusi dugu berrordainketa berri honen aurrean dituzuen egitasmoen inguruan galde egitera eta jakintza ba lehen eskutik ea zer egingo duzuen EAEn ez aplikatzeko ospitaletako farmazietan helarazten botikei ezarriko zaien berrordainketa.
Eskerrik asko.